**РЕГУЛАТИВИ**

**ДЕЛЕГИРАНА РЕГУЛАТИВА (ЕУ) 2023/659 НА КОМИСИЈАТА**

**од 2 декември 2023 година**

**за измена и дополнување на Регулативата (ЕУ) бр. 452/2014 за утврдување на технички услови и административни процедури кои се однесуваат на операциите за летање на оператори од трети земји**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенција на Европската Унија за безбедност во воздухопловството, и за изменување и дополнување на регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и директивите 2014/30/ЕУ и 2014/53/ЕУ на Европскиот парламент и на Советот, и за укинување на регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулатива (ЕЕЗ) бр. 3922/91([[1]](#footnote-1)) на Советот, и особено буквата г) од член 61(1) од истата,

со оглед на тоа што:

1. Регулативата (ЕУ) бр. 452/2014 ([[2]](#footnote-2)) на Комисијата од 29 април 2014 година, за утврдување на технички услови и административни процедури кои се однесуваат на операциите за летање на оператори од трети земји што се вклучени во комерцијалниот воздушен сообраќај, а што мора да ги обезбеди доколку сакаат да вршат летови во, во рамките на или вон територијата во која се применуваат Договорите.
2. Во согласност со член 61(2) буквата (в) од Регулативата (ЕУ) 2018/1139, постапката за издавање одобренија на оператори на воздухоплови од трети земји за управување со воздухоплови со летови во, во рамките на или вон националната територија на која важат Договорите, мора да биде едноставна, пропорционална, ефикасна и економична и треба да овозможи докажување на усогласеност што е пропорционална на сложеноста на операциите и ризиците поврзани со тие операции.
3. Со оценување на Регулативата (ЕУ) бр. 452/2014 што се спроведува од страна на Агенција на Европската Унија за безбедност во воздухопловството („Агенцијата“) се идентификуваа неколку потенцијални подобрувања, покривајќи четири главни области: ефикасност, зајакнување, флексибилност и доследност со Регулативата (ЕЗ) бр. 2111/2005 на Европскиот парламент и Советот([[3]](#footnote-3)). Поради тоа е потребно да се изменат одредени одредби од Регулативата (ЕУ) бр. 452/2014 со цел да се вклучат идентификуваните подобрувања.
4. Особено, неопходно е да се отстрани можноста операторите од трети земји да користат мерки за ублажување за да се решат неусогласеностите со релевантните стандарди на Меѓународната организација за цивилно воздухопловство (ICAO). Усогласеноста со овие стандарди мора да се постигне пред да се издаде одобрение за TCO и секоја потреба за флексибилност мора да се реши преку постапката утврдена во член 76(4) од Регулативата (ЕУ) 2018/1139.
5. Исто така, потребно е да се изменат и дополнат одредбите кои, под одредени услови, им овозможуваат на операторите од трети земји да вршат одредени летови во, во рамките на или вон националната територија предмет на одредбите од Договорите, без претходно да добијат одобрение, со цел да се зголеми правната сигурност и да се подобри ефикасноста.
6. Исто така, неопходно е да се подобри ефикасноста на процесот на одобрување и надзор на операторите од трети земји и да се зголеми правната сигурност преку отстранување на одредени препреки при дигитализацијата на процесот и преку дополнително разјаснување на одредени аспекти поврзани со валидноста на одобрението на оператори од трети земји, како и одредени процедурални чекори во постапката што ја спроведува Агенцијата.
7. Со цел да се поттикне приодот заснован на ризик во процесот на одобрување на операторите од трети земји, неопходно е да се земат предвид големината, опсегот и сложеноста на релевантните операции со цел да се подобри конзистентноста. Истовремено, исто така е неопходно да се зголемат средствата за надзор и извршување со кои располага Агенцијата, особено преку овозможување зголемен надзор врз одредени оператори од трети земји и со појаснување на одредбите поврзани со презентирање на наодите, привремено повлекување и одземање на одобрението. на операторите од трети земји.
8. Слично на тоа, неопходно е да се изземат и дополнат одредени одредби од Регулативата (ЕУ) бр. 452/2014 за подобрување на усогласеноста со Регулативата (ЕЗ) бр. 2111/2005, особено со дополнително појаснување на условите и процедуралните чекори што Агенцијата треба да ги преземе кога ќе добие барање од оператор од трета земја што е предмет на оперативна забрана или ограничување на летот во согласност со Регулативата (ЕЗ) бр. 2111/2005.
9. Конечно, неопходно е да се направат неколку уредувачки измени и дополнувања на одредбите од Регулативата (ЕУ) бр. 452/2014, односно ажурирање на правните референци на Регулативата (ЕУ) 2018/1139. Дополнително, се предлагаат некои измени на дефинициите заради усогласеност со Регулативата (ЕУ) 2018/1139.
10. Поради тоа Регулативата (ЕУ) бр. 452/2014 треба соодветно да се измени и дополни.
11. Мерките предвидени со оваа регулатива се во согласност со Мислењето бр. 02/2022 ([[4]](#footnote-4)) на Комитетот наведено во член 127 кон Регулативата (ЕУ) бр. 2018/1139,

ЈА ДОНЕСЕ ОВАА РЕГУЛАТИВА:

*Член 1*

Регулативата (ЕУ) бр. 452/2014 се изменува и дополнува како што следува:

1. Членовите 1, 2 и 3 се заменуваат со следново:

„Член 1

**Предмет и опсег**

Со оваа регулатива се утврдуваат детални правила за операторите од трети земји наведени во точката (в) од членот 2(1) од Регулативата (ЕУ) 2018/1139 на Европскиот парламент и на Советот(\*), кои вршат операции во комерцијалниот воздушен превоз во, во рамките на или вон територијата која е предмет на одредбите на Договорите, вклучително и условите за издавање, одржување, изменување, ограничување, привремено одземање или повлекување на нивните одобренија, правата и одговорностите на имателите на одобренијата како и условите под кои летањето се забранува, ограничува или е предмет на одредени услови во интерес на безбедноста.

*Член 2*

**Дефиниции**

За целите на оваа регулатива се применуваат следниве дефиниции:

1. „лет (*flight*)“ е заминување од утврден аеродром кон утврдена аеродром на одредиштето;
2. „оператор од трета земја (*third country operator*)“ e секој оператор за кој земјата-членка или Агенцијата не ги извршува функциите и должностите на државата оператор.

*Член 3*

**Одобренија**

Операторите од трети земји летаат во комерцијален воздушен сообраќај само во, во рамките на или вон територијата во која е предмет на одредбите од Договорите ако се придржуваат кон условите наведени во Анекс 1 и ако имаат одобрение кое го издава Агенцијата согласно Анекс 2 кон оваа регулатива.

\_\_\_\_\_\_\_\_\_

(\*) Регулатива (ЕУ) бр. 2018/1139 на Европскиот парламент и на Советот од 4 јули 2018 година, за заеднички правила во областа на цивилно воздухопловство и за основање на Агенција на Европската унија за безбедност на воздухопловството и за изменување и дополнување на Регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и Директивите 2014/30/ЕУ и 2014/53/ЕУ на Европскиот парламент и на Советот и за укинување на Регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулатива (ЕЕЗ) бр. 3922/91 на Советот (Сл. весник. L 212, 22.8.2018 год., стр. 1).;

1. Додатоци 1 и 2 од Регулативата (ЕУ) бр. 452/2014 се изменуваат и дополнуваат како што е наведено во Анексот кон оваа регулатива.

*Член 2*

Оваа регулатива влегува во сила на дваесеттиот ден по денот на нејзиното објавување во *Службениот весник на Европската унија*.

Оваа регулатива е целосно обврзувачка и директно применлива во сите земји-членки.

Потпишано во Брисел, 2 декември 2022 година.

*За Комисијата*

*Претседател*

Урсула ВОН ДЕР ЛЕЈЕН

-----------

*АНЕКС*

1. Анекс 1 се изменува и дополнува како што следува:

(а) Оддел I се изменува и дополнува како што следува:

* 1. точката TCO.100 се заменува со следново:

„TCO.100 Опсег

Во овој анекс (Дел–TCO) се утврдуваат услови кон кои оператор од трета земја, кој учествува во операции на комерцијалниот воздушен превоз, треба да се придржува во, во рамките на или вон територијата која е предмет на одредбите од Договорите.“;

* 1. точкитеTCO.105 и TCO.110 се бришат.

(б) Оддел II се изменува и дополнува како што следува:

1. во точката TCO.200, точките (а), (б) и (в) се заменуваат со следново:

„(а) Операторот од трета земја се придржува кон:

* 1. важечките стандарди кои се содржат во Анексите кон Конвенцијата за меѓународно цивилно воздухопловство, особено Анексите 1 (Издавање на дозволи на персонал), 2 (Правила на летање) 6 (Операции на воздухоплови), ако е применливо, 8 (Пловидбеност на воздухопловите), 18 (Опасни материи) и 19 (Управување со безбедноста);
  2. применливите безбедносни директиви издадени од страна на Агенцијата во согласност со член 76(6) од Регулативата (ЕУ) 2018/1139;
  3. битните услови од Дел–TCO; и
  4. важечките барања од Регулативата (ЕУ) бр. 923/2012(\*).

(б) Операторот од трета земја обезбедува дека воздухоплов кој лета во, во рамките на или вон територијата во која е предмет на одредбите на Договорите лета во согласност со:

* + 1. неговото уверение за исполнување на безбедносните услови (AOC) и придружните оперативни спецификации; и
    2. одобрението за TCO издадено согласно оваа регулатива и обемот и правата приложени кон истото.

(в) Операторот од трета земја обезбедува дека воздухоплов кој лета во, во рамките на или вон територијата во што е предмет на Договорите има уверение за пловидбеност на воздухоплов (CofA) издадено во согласност со Анекс 8 на ICAO потврдува:

1. земјата на регистрација; или
2. земјата на операторот од трета земја, под услов дека земјата на операторот од трета земај и земјата на регистрација склучиле спогодба според член 83bis од Конвенцијата за меѓународно цивилно воздухопловство со кој се пренесува одговорноста за издавање на CofA.

\_\_\_\_\_\_\_\_

Регулатива за спроведување (ЕУ) бр. 923/2012 на Комисијата од 26 септември 2012 година, за утврдување на заедничките правила за летање и оперативните одредби во врска со услугите и постапките на воздухопловната навигација и за изменување на Регулатива за спроведување (ЕУ) бр. 1035/2011 и Регулативите (ЕЗ) бр. 1265/2007, (ЕЗ) бр. 1794/2006, ( ЕЗ) бр. 730/2006, (ЕЗ) бр. 1033/2006 и (ЕУ) бр. 255/2010“;

1. во точката TCO.200, точката (д) се заменува со следново:

„(д) Без да е во спротивност со наведеното во Регулатива (ЕУ) бр. 996/2010 на Европскиот парламент и на Советот (\*), операторот од трета земја веднаш ја пријавува секоја несреќа во Агенцијата како што е утврдено во Анекс 13 кон ICAO, во која е вклучен воздухоплов кој се користи во рамките на неговото AOC, вклучувајќи ги оние воздухоплови кои не се наменети за да летаат во, во рамките на или вон територијата во што е предмет на Договорите.

\_\_\_\_\_\_\_\_

(\*) Регулатива (ЕУ) бр. 996/2010 на Европскиот парламент и на Советот од 20 октомври 2010 година, за истраги и спречување на несреќи и инциденти во цивилното воздухопловство, а за укинување на Директива 94/56/ЕЗ (С. весник L 295, 12.11.2010 година, стр. 35).“;

1. точката TCO.205 се заменува со следново:

„TCO.205 Опрема за навигација, комуникација и надзор

Кога лета во рамките на воздушниот простор над територијата на која се применуваат Договорите, операторот од трета земја ги опремува своите воздухоплови со опрема за навигација, комуникација и надзор како што се бара во тој воздушен простор.“;

1. точката TCO.215 се заменува со следново:

„TCO.215 Покажување на документацијата, прирачниците и записите

На барање на лице кое го овластила Агенцијата или надлежен орган на земјата–членка во која воздухопловот опериран од оператор од трета земја слетал, водачот на воздухопловот без одлагање му ја покажува на тоа лице документацијата, прирачниците и записите кои треба да се носат во воздухоплов.“;

(в) Оддел III се изменува и дополнува како што следува:

1. точката TCO.305 се заменува со следново:

„TCO.305 Нередовни летови – еднократно известување

(а) По пат на отстапување од TCO.300(а) операторот од трета земја може да врши летови во, во рамките на или вон територијата која е предмет на одредбите на Договорите без претходно да добие овластување:

1. за летови што се извршуваат за јавен интерес, за да се одговори на итна потреба, како што се хуманитарни мисии и операции за помош при катастрофи;
2. за медицински летови за превоз на болни или повредени пациенти помеѓу медицински установи или за пружање на медицинска нега.

(б) одредбите од точката (а) се применуваат само доколку операторот од трета земја:

1. ја известил Агенцијата пред предвидениот датум на првиот лет, во форма и на начин кој ќе ги утврди Агенцијата;
2. не е предмет на забрана за летање согласно Регулатива (ЕЗ) бр. 2111/2005;
3. не е предмет на суспензија или отповикување согласно ART.235 од Анекс 2;
4. не е предмет на одбивање на барањето за одобрение за ТСО во согласност со точката ART.200(д)(1) од Анекс 2; и
5. ќе поднесе барање за одобрение согласно TCO.300 во рок од 14 работни дена по датумот на известувањето до Агенцијата во согласност со точката (б)(1) од погоре.

(в) Летот (летовите) наведени во известувањето пропишано во (а) може да се изврши (извршат) во период што е побаран од страна на операторот од трета земја, но не повеќе од најмногу 12 последователни недели по датумот на известувањето или додека Агенцијата не донесе одлука за барањето во согласност со точката ART.200 од ДЕЛ-ART, кое се случи порано.

(г) Оператор може да испрати известување само еднаш на секои 24 месеци од страна на оператори од трети земји.“;

1. точката TCO.310 се заменува со следново:

„TCO.310 Права на имателот на одобрение

Правата на операторот од трета земја се наведуваат во одобрението и не смеат да ги надминат правата кои ги дала земјата на операторот од трета земја.“

1. точката TCO.315 се заменува со следново:

„TCO.315 Измени

(а) За секоја измена, освен оние кои се усогласени врз основа на точката ART.210(в) од Анекс 2, која влијае врз условите на одобрението или придружните спецификации потребно е претходно одобрение од Агенцијата.

(б) Операторот од трета земја поднесува барање за претходно одобрување до Агенцијата најмалку 30 дена пред датумот на спроведување на планираната измена.

Операторот од трета земја и ги доставува на Агенцијата информациите споменати во точката TCO.300, кои се ограничени на опсегот на измената.

По поднесувањето на барање за измена, операторот од трета земја делува во склад со условите кои ги пропишува Агенцијата согласно ART.225(б) од Анекс 2.

(в) Агенцијата се известува за сите измени за кои не е потребно претходно одобрение, како што е усогласено во согласност со точката ART.210(в) од Анекс 2, пред да се направи измената.“;

1. во точката TCO.320, точката (а)(6) се заменува со следново:

„(6) оператор од трета земја може, на барање на Агенцијата, да ја утврди својата намера да продолжи да врши операции врз основа на неговото одобрение од TCO;“;

1. во точката TCO.320 се додава точката (а)(7):

„(7) оператор од трета земја што оперира најмалку еден воздухоплов според неговото одобрување TCO“;

1. во точката TCO.320, точката (б) се заменува со следново:

"(б) Доколку одобрението станало неважечко, операторот од трета земја добива ново одобрение од Агенцијата пред да продолжи со летовите во, во рамките на или вон територијата во државата што е предмет на одредбите од Договорите. Операторот од третата земја поднесува барање за ново овластување во форма и на начин утврдени од Агенцијата и ги доставува сите документи потребни за да се утврди дека повеќе не постојат причини поради кои овластувањето станало неважечко и дека операторот од третата земја ги исполнува условите за добивање овластување врз основа на Дел-TCO.“;

1. Анекс 2 се изменува и дополнува како што следува:

(а) Оддел I се изменува и дополнува како што следува:

1. точката ART.105 се брише;

(а) во точката ART.110, точката (б) се заменува со следново:

„(б) Агенцијата ги известува земјите–членки за известувањата кои таа ги добила согласно TCO.305 од Анекс 1 без непотребни одлагања“;

(б) во точката ART.110, точките (а)(5), (а)(6) и (а)(7) се заменува со следново:

„(5) преземените принудни мерки, вклучувајќи ги и паричните казни кои ги побарала Агенцијата согласно Регулатива (ЕУ) бр. 2018/1139;

(6) спроведувањето на корективните активности кои ги наложила Агенцијата согласно член 76(6) од Регулатива ((ЕУ) бр. 2018/1139; и

(7) користењето на одредби за флексибилност согласно член 71 од Регулатива (ЕУ) бр. 2018/1139.“;

(б) Оддел II се изменува и дополнува како што следува:

1. во точката ART.200, точката (б) се заменува со следново:

„(б) Агенцијата ја завршува првичната проценка во рок од 30 дена од приемот на сите потребни документи во согласност со потточки (в) и (г) од точка TCO.300 Анекс 1.

Кога почетното оценување бара дополнителна процена или ревизија, периодот на оценувањето се продолжува за времетраењето на дополнителното оценување или ревизија, по потреба.“;

1. во точката ART.200, точката (г) се заменува со следново:

„(г) Доколку операторот од трета земја не ги достави информациите потребни за оценување во согласност со точка TCO.300 (в) и (г) од Анекс 1 во рокот определен од Агенцијата, Агенцијата може да одлучи да ја прекине проценката на барањето додека не се достават такви информации. Во тој случај Агенцијата го известува операторот од третата земја за својата одлука.“;

1. во точката ART.200, точката (д)(1) се заменува со следново:

„(1) го одбива барањето кога исходот на оценката посочува дека понатамошната оценка нема да резултира во издавање на одобрение; или“;

1. во точката ART.200 се додава точката (ѓ):

„(ѓ) Доколку барањето на операторот од третата земја претходно било одбиено или одобрението било отповикано, Агенцијата има право да одлучи да чека девет месеци од датумот на отповикувањето или одбивањето пред да започне со обработка на новото барање.“;

1. во точката ART.205, точката (а) се заменува со следново:

„(а) По приемот на барање за одобрение од оператор од трета земја кој е предмет на забрана за летање или на оперативно ограничување согласно Регулатива (ЕЗ) бр. 2111/2005, Агенцијата го зема во предвид опсегот на забраната за утврдување на соодветна постапка за проценка како што е опишано во точка ART.200. Доколку операторот од трета земја е предмет на забрана за летање што го опфаќа целиот опсег на неговото работење, проценката вклучува ревизија на операторот од трета земја.“;

1. во точката ART.205, точката (в) се заменува со следново:

„(в) Агенцијата врши ревизија кога:

(1) операторот од трета земја се согласува на ревизија;

(2) резултатот од првичната почетната процедура за евалуација што се наведува во точката ART.200 укажуваат дека постои можност ревизијата да има позитивен резултат; и

(3) ревизијата може да се спроведе во објектите на операторот од трета земја без ризик по загрозување на безбедноста и обезбедувањето на персоналот на Агенцијата.“;

1. во точката (а) точката ART.210, воведниот текст се заменува со следново:

„(а) Агенцијата го издава одобрението кога:“;

1. во точката ART.210, точката (а)(4) се заменува со следново:

„(4) не постојат докази за поголеми недостатоци што се однесува на способноста на земјата на операторот од трета земја или земјата на регистрација, што е применливо, да му издаде уверение и да врши надзор на операторот и/или воздухопловот согласно важечките стандарди на ICAO; “;

1. во точката ART.210, точката (а)(5) се заменува со следново:

„(5) подносителот на барањето не е предмет на забрана за летање согласно Регулатива (ЕЗ) бр. 2111/2005; и“;

1. во точката ART.210, се додава точката (а)(6) се заменува со следново:

„(6) сите наоди за несообразност утврдени при евалуацијата се констатирани.“;

1. во точката ART.210, точките (б) и (в) се заменуваат со следново:

„ (б) Одобрението се издава на неодредено време.

Агенцијата ги специфицира правата и обемот на активностите за кои операторот од трета земја има одобрение да ги спроведува.

(в) Агенцијата се договара со операторот од трета земја за опсегот на измени на операторот од трета земја за кои не е потребно секакво претходно одобрение, земајќи ги предвид големината, видот и сложеноста на операцијата.“;

1. во точката ART.215, точката (а)(2) се заменува со следново:

„(2) ако е променливо, спроведувањето на корективните активности кои ги наложила Агенцијата во согласност со член 76(6) од Регулатива (ЕУ) бр. 2018/1139.“;

1. во точката ART.215, точката (б)(4) се заменува со следново:

„(4) се земаат предвид одлуките и истрагите во склад со Регулатива (ЕЗ) бр. 2111/2005 или заедничките консултации во согласност со Регулатива (ЕЗ) бр. 473/2006;“;

1. во точката ART.215, точката (г) се заменува со следново:

„(г) Кога, врз основа на достапни информации, постои сомнеж дека ефикасноста на безбедноста на операторот од трета земја и/или можностите за надзор на земјата на операторот или земјата на регистар се намалила под важечките стандарди кои се содржат во Анексите кон Конвенцијата за меѓународното цивилно воздухопловство, Агенцијата го изложува предметниот оператор од трета земја на зголемен надзор. Агенцијата ги презема сите неопходни мерки за да обезбеди дека планираното работење на операторот од трета земја се изврши во согласност со важечките услови од Дел-TCO. Овие мерки може да вклучуваат:

* + 1. ревизија на оператори од трета земја во согласност со точка ART.205 (г);
    2. да побара од операторот од трета земја редовно да доставува извештаи или адаптирани технички информации до Агенцијата;
    3. привремено ограничување на операциите на сегашната флота на оператори од трети земји и/или опфатот на операциите на комерцијален воздушен сообраќај во, во рамките на или вон територијата во која е предмет на одредбите од Договорите.“;

1. во точката ART.220 се додава точката (д):

„(д) При одредувањето на интервалот за разгледување, Агенцијата ја зема предвид големината, видот и сложеноста на операцијата, достапните информации за бројот на извршени летови врз основа на одобрението на TCO и релевантните елементи од точката ART.200 (в).“;

1. во точката ART.230, точките (б), (в) и (г) се заменуваат со следново:

„(б) Агенцијата издава наод од ниво 1 кога ќе се открие какво било значајно непридржување кон важечките услови наведени во Регулатива (ЕУ) бр. 2018/1139 и Дел–TCO, или кон условите од одобрението кои ја намалуваат безбедноста или сериозно ја загрозуваат безбедноста на летањето.

Наодите од ниво 1 опфаќаат, но не се ограничени на:

* 1. необезбедување пристап за Агенцијата до објектите на операторот од трета земја како што е утврдено во TCO.115(б) од Анекс 1, за време на вообичаеното работно време и по писмено барање;
  2. спроведување на измени за кои е потребно претходно одобрение без да се добие одобрение како што е утврдено во ART.210;
  3. добивање или одржување на важноста на одобрението со фалсификување на документираните докази;
  4. докази за злоупотреба или измамничко користење на одобрението;
  5. присуството на повеќекратни наоди од ниво 2 идентификувани за време на проценката, што укажува на системска слабост што ја намалува безбедноста или сериозно ја загрозува безбедноста на летот.

(в) Агенцијата издава наод од ниво 2 кога ќе се открие какво било значајно непридржување кон важечките услови наведени во Регулатива (ЕУ) бр. 2018/1139 и Дел–TCO, или кон условите од одобрението кои би можеле да ја намалат безбедноста или сериозно би можеле да ја загрозат безбедноста на летањето.

(г) Ако за време на следењето се открие наод, Агенцијата, без да биде во спротивност со која било дополнителна активност побарана со Регулатива (ЕУ) бр. 2018/1139 и нејзините делегирани акти и акти за спроведување, го проследува наодот до операторот од трета земја, во писмена форма, и бара корективна активност со цел да се отстрани или ублажи основната причина за да се спречи повторното појавување на утврденото (утврдените) непридржување (непридржувања).“;

1. во точката ART.230, точката (д)(2) се заменува со следново:

„(2) врши процена на корективната активност и планот за спроведување кои ги предложил операторот од трета земја. Ако со процената се заклучи дека истата содржи анализа на основната причина (основните причини) и активности за ефикасно отстранување или ублажување на основната причина (основните причини) со цел да се спречи повторно појавување на непридржувањето (непридржувањата), во тој случај се прифаќа корективната активност и планот за спроведување.

Ако операторот од трета земја не успее да достави прифатлив план на корективни активности споменат во (д)(1), или не успее да ги спроведе корективните активности во рокот кој Агенцијата го прифатила или продолжила, наодот се издига на наод од ниво 1, а се презема активност како што е утврдено во ART.235(а).“;

1. во точката ART.235, точките (б), (в), (г) и (д) се заменува со следново:

„(б) Ограничувањето или привременото одземање се укинуваат кога Агенцијата е уверена дека операторот од трета земја и/или земјата на операторот или земјата на регистрација презеле задоволителни корективни активности, зависно од потребата.

(в) При разгледувањето дали да се укине привременото одземање, Агенцијата го зема во предвид спроведувањето на ревизија врз операторот од трета земја кога се исполнети условите наведени во ART.205(в). Во случај на привремено одземање кое се должи на поголеми недостатоци во надзорот на подносителот на барањето од страна на земјата на операторот или земјата на регистрација, како што е применливо, во ревизијата може да се опфати проценката со цел да се провери дали недостатоците на надзорот се коригирани.

(г) Агенцијата може да го отповика одобрението доколку, по привременото повлекување, операторот од третата земја и/или земјата на операторот или земјата на регистрација, зависно од примената, не преземе успешни корективни мерки во рок од најмногу 12 месеци.

(д) Агенцијата го одзема одобрението кога на операторот од трета земја стане предмет на забрана на летање во согласност со Регулативата (ЕЗ) бр. 2111/2005“;

1. се додава следнава точка ART.240:

„ART.240 Валидност на одобрението

(а) Доколку имателот на одобрението за TCO повеќе не ги исполнува условите за продолжување на важноста од точка TCO.320 од Анекс 1, Агенцијата го известува операторот од третата земја и земјата-членка дека одобрението за TCO ја изгубило својата валидност.

(б) По добивањето на барање за ново овластување откако претходното овластување станало неважечко, Агенцијата спроведува проценка по потреба за да се гарантира дека планираната операција се врши во согласност со важечките услови од Дел-TCO.“;

1. се додава следнава точка ART.245:

„ART.245 Летови со еднократно известување

По добивањето на известувањето од операторот од трета земја во согласност со точката TCO.305 од Анекс 1, Агенцијата без непотребно одлагање проценува дали се исполнети условите утврдени во точка TCO.305 од Анекс 1.

Доколку Агенцијата утврди дека не се исполнети условите утврдени во точка TCO.305 од Анекс 1, Агенцијата го известува операторот од третата земја и засегнатата земја-членка (земји-членки). “;

-------------

1. () Сл. весник. L 212, 22.8.2018 год., стр. 1. [↑](#footnote-ref-1)
2. () Регулативата (ЕУ) бр. 452/2014 на Комисијата од 29 април 2014 година, за утврдување на технички услови и административни процедури кои се однесуваат на операциите за летање на оператори од трети земји согласно Регулатива (ЕЗ) бр. 216/2008 на Европскиот парламент и на Советот (Сл. весник. L 212, 22.8.2018 год., стр. 12.) [↑](#footnote-ref-2)
3. () Регулатива (ЕЗ) бр. 2111/2005 на Европскиот парламент и на Советот од 14 декември 2005 година за утврдување на список на Заедницата на авиопревозници кои се предмет на забрана за летање/работа во рамките на Заедницата и за известување на патниците во воздушниот сообраќај за идентитетот на авиопревозниците кои летаат и за укинување на член 9 од Директивата 2004/36/EЗ (Сл. весник. L 344, 27.12.2005 год., стр. 15.) [↑](#footnote-ref-3)
4. () Мислење на EASA бр. 02/2022, Ажурирање на Регулативата (ЕУ) бр. 452/2014 на Комисијата ((TCO) Регулатива за оператори од трета земја на EASA од 25 април 2022 година (https://www .easa.europa.eu /en/document-library/opinions/opinion-no-022022). [↑](#footnote-ref-4)